钦定古今图书集成/历象汇编/庶征典/第009卷 > 春秋繁露 > 《五行变救》
## 钦定古今图书集成/历象汇编/庶征典/第009卷 > 春秋繁露 > 《五行变救》

“五行变至，当救之以德，施之天下则咎除。不救以德，
不出三年。”天雷雨，石木有变，春凋秋荣。秋木水，春多
雨，此繇役众，赋敛重，百姓贫穷，叛去道多饥人。救者
省繇役，薄赋敛，出仓谷，赈困穷矣。火有变，冬温夏寒，
此王者不明，善者不赏，恶者不绌，不肖在位，贤者伏
匿，则寒暑失序，而民疾疫。救之者，举贤良，赏有功，封
有德。土有变，大风至，五谷伤，此不信也，不敬父兄，淫
泆无度，宫室营，救之者，省宫室，去雕文，举孝弟，恤黎
元。金有变，毕昴为回，三覆，有武多兵，多盗寇，弃义贪
财，轻民命，重货赂，百姓趋利，多奸宄，救之者，举廉洁，
立正直，隐武行文，束甲械。水有变，冬湿多雾，春夏雨
雹，此法令缓，刑罚不行，救之者，忧囹圄，案奸宄。诛有
罪。萸五日。〈萸字疑〉